ddrg/super_eurlex huggingface dataset:
3.

domnieva sa, že Európsky ombudsman naďalej vykonáva svoje právomoci aktívnym a vyváženým spôsobom, a to so zreteľom na preverovanie a riešenie sťažností a na vedenie a uzatváranie vyšetrovaní, ako aj so zreteľom na zachovanie konštruktívnych vzťahov s inštitúciami a orgánmi EÚ a na podporu občanov v tom, aby využívali svoje práva vo vzťahu k týmto inštitúciám a orgánom;
3.

pripomína, že na zabezpečenie účinnosti ustanovení iniciatívy SBA by sa mal vytvoriť kontrolný systém, ktorým by sa monitoroval jej pokrok a vykonávanie zo strany Komisie a členských štátov; naliehavo žiada, aby sa pokrok pri vykonávaní ustanovení iniciatívy SBA začlenil ako samostatná kapitola do výročných správ o národných reformných programoch v rámci Lisabonskej stratégie;
—

ako člen Bezpečnostnej rady OSN aktívne spolupracovala s mechanizmami OSN pre ľudské práva tým, že pozve na návštevu Vietnamu zvláštneho spravodajcu pre slobodu náboženstva a vyznania, ktorý navštívil Vietnam naposledy v roku 1998, a pracovnú skupinu pre svojvoľné zadržiavanie, ktorá navštívila Vietnam naposledy v roku 1994, a aby umožnila úradníkom OSN a osobitným spravodajcom neobmedzený prístup do všetkých regiónov vrátane centrálnej a severnej vysočiny, kde by mali mať možnosť viesť dôverné rozhovory s politickými a náboženskými väzňami a zadržanými, ako aj s montagnardskými žiadateľmi o azyl, ktorí sa vrátili do Vietnamu z Kambodže,
35.

je toho názoru, že európske siete na výmenu osvedčených postupov by mali rozšíriť svoje aktivity týkajúce sa správy verejných vecí a partnerstva a klásť väčší dôraz na politické a strategické poučenia vyplývajúce z predchádzajúcich programovacích cyklov a že by sa mal verejnosti zabezpečiť prístup k výmene skúseností vo všetkých jazykoch EÚ, čo by prispelo k zaisteniu skutočného uplatňovania osvedčených postupov;
19.

pripomína, že podľa protokolu o úlohe národných parlamentov v EÚ, priloženého k Amsterdamskej zmluve, by mali byť politiky súvisiace s priestorom slobody, bezpečnosti a spravodlivosti predmetom osobitného záväzku národných parlamentov a Konferencie výborov pre európske záležitosti (COSAC); má za to, že tento záväzok by sa mal týkať tak rozhodovacej fázy, ako aj fázy vykonávania právnych predpisov EÚ, aby sa európskym a národným zákonodarcom umožnilo prijať potrebné úpravy a revízie v odvetviach, ktoré spadajú a budú i naďalej spadať do oblasti spoločných právomocí; vyzýva preto príslušné parlamentné výbory na vnútroštátnej a európskej úrovni, aby medzi sebou nadviazali trvalý kontakt v súvislosti s konkrétnymi právnymi predpismi, pričom by zdieľali všetky užitočné informácie a zvýšili tak transparentnosť a účinnosť legislatívneho procesu na európskej aj vnútroštátnej úrovni; je priaznivo naklonený usporiadaniu osobitných stretnutí európskych zákonodarcov, akým bolo nedávne stretnutie zo 6. apríla 2008 so zástupcami národných parlamentov pri príležitosti revízie rámcového rozhodnutia o boji proti terorizmu, ktoré umožnilo zhodnotiť nielen problémy týkajúce sa vykonávania platných právnych predpisov EÚ, ale aj náležitosť návrhov zmien, ktoré skúma Rada;
29.

berie na vedomie závery Rady Ecofin zo 7. októbra 2008, ktorá sa uzniesla na tom, že ustanoví nový mechanizmus na zlepšenie spolupráce medzi členskými štátmi pokiaľ ide o boj proti podvodom v oblasti DPH, tzv. Eurofisc; konštatuje, že Eurofisc by vychádzal zo systému Eurocanet; ďalej konštatuje, že podľa usmernení prijatých Radou Ecofin by Eurofisc bol decentralizovanou sieťou výmeny informácií medzi členskými štátmi, do ktorej by boli všetky členské štáty zapojené na dobrovoľnom základe a ktorá by fungovala na základe dohody zúčastnených členských štátov s podporou Komisie;
43.

berie na vedomie, že členské štáty EÚ zastúpené v UNHRC sa rozdelili do dvoch regionálnych zoskupení, a to do skupiny západoeurópskych štátov a skupiny východoeurópskych štátov; konštatuje, že EÚ je proti systému, v ktorom každý región navrhuje len toľko kandidátov, koľko je miest (systém „čistých zoznamov kandidátov“), čoho faktickým výsledkom je vzájomné súperenie členských štátov EÚ pri voľbách do UNHRC;
7.

domnieva sa, že Komisia by mala predložiť návrh na doplnenie smernice o klamlivej a porovnávacej reklame o „čierny zoznam“ praktík, ktoré by sa mali za každých okolností považovať za klamlivé, alebo by mala rozšíriť rozsah pôsobnosti smernice o nekalých obchodných praktikách na zmluvy medzi podnikmi (B2B) s osobitným zreteľom na bod 21 prílohy I k tejto smernici; žiada Komisiu, aby do decembra 2009 podala správu o prijatých opatreniach;
37.

domnieva sa, že priestorové obmedzenia (uzavreté alebo chránené oblasti, ako sú chránené morské oblasti) si vyžadujú multidisciplinárny vedecký základ, o ktorý sa môžu oprieť, a to najmä pokiaľ ide o vplyv rôznych činností a rozličných faktorov so skutočným dosahom na ekosystémy a pokiaľ ide o skutočné výhody ich vytvorenia, ktoré by malo vychádzať aj z podrobných špecifických štúdií ich vplyvu na životné prostredie a sociálno-ekonomického vplyvu na rybárske spoločenstvá;
H.

keďže prístup do vzdušného priestoru a na letiská je kľúčovou otázkou týkajúcou sa všeobecnej leteckej dopravy a leteckej dopravy na obchodné účely, pretože sa zväčšujú rozdiely medzi dopytom a kapacitou; keďže všeobecná letecká doprava a letecká doprava na obchodné účely musí čoraz viac súťažiť o prístup do vzdušného priestoru a na letiská so širšou leteckou dopravou,
24.

naliehavo vyzýva kosovskú vládu, aby dodržiavala svoj záväzok, že bude podporovať ducha mieru, tolerancie a dialógu medzi kultúrami a náboženstvami vo všetkých komunitách v Kosove, najmä u Albáncov, Srbov, Rómov, Aškalov, Egypťanov, Goranov, Turkov a Bosniakov, vytvorí vhodné podmienky na návrat utečencov do Kosova, a to aj prostredníctvom investícií do pracovných príležitostí, infraštruktúry a poskytovania základných služieb v príslušných oblastiach, a zabezpečí, že tieto opatrenia budú pre menšiny prínosom;
4.

vyzýva Komisiu, aby vypracovala stratégiu EÚ pre územia divokej prírody, ktorá by bola v súlade so smernicou o vtáctve a smernicou biotopoch, využívala by ekosystémový prístup, určila by ohrozené druhy a biotopy a stanovila priority;
—

so zreteľom na správu, ktorú 16. júna 2008 predložila pani Christiane Taubira, členka francúzskeho národného zhromaždenia:„Les Accords de Partenariat Economique entre l'Union européenne et les pays ACP. Et si la Politique se mêlait enfin des affaires du monde ?“ (Dohody o hospodárskom partnerstve medzi Európskou úniou a štátmi AKT. Kedy sa politika začne konečne pliesť do svetového diania?),
20.

priaznivo hodnotí zámer zvýšiť európske finančné prostriedky na podporu investícií do sietí; so záujmom berie na vedomie návrh Komisie vyčleniť 5 miliárd EUR v rámci Plánu hospodárskej obnovy z roku 2008 z nevyčerpaného rozpočtu na roky 2008 a 2009 najmä na nové energetické pripojenia; žiada, aby bol Európsky parlament plne zapojený do rozhodovacieho procesu o konečnom zozname projektov; domnieva sa, že Európska investičná banka by mala mať významnejšie postavenie pri poskytovaní financovania pre projekty v oblasti energetickej účinnosti, obnoviteľných energií a výskumu a vývoja;
29.

pripomína Komisii a členským štátom, že treba prijať pozitívne opatrenia na prospech žien a mužov, konkrétne s cieľom uľahčiť ich návrat do zamestnania po období, v ktorom sa venovali rodinným povinnostiam (výchove detí a/alebo starostlivosti o chorého či postihnutého rodiča), a to prostredníctvom podpory politík (opätovného) zaradenia sa do pracovného trhu s cieľom umožniť týmto ľuďom znovu získať finančnú nezávislosť;
46.

v tejto súvislosti zdôrazňuje, že čoraz viac občanov EÚ sa presúva z jedného členského štátu do iného a mali by preto v plnej miere využívať práva, ktoré ustanovujú zmluvy vo vzťahu k ich postaveniu občanov EÚ, najmä práva na účasť vo voľbách do miestnych samospráv a Európskeho parlamentu a práva na voľný pohyb; vyzýva členské štáty, aby dosiahli úplný súlad so smernicou 2004/38/ES o voľnom pohybe, a inštitúcie EÚ, aby prijali ďalšie kroky na zabezpečenie ochrany práv občanov EÚ v rámci celej EÚ;
K.

keďže neúspech vykonávania všeobecnej mierovej dohody medzi severom a juhom Sudánu by mohol viesť k oddeleniu, ktoré by mohol sprevádzať ozbrojený konflikt pre podiely na ropných zdrojoch v pohraničnej oblasti; keďže takéto oddelenie by najpravdepodobnejšie vyústilo do úplného rozpadu krajiny, pričom Darfúr a východná časť by chceli nezávislosť a pokračovali by medzietnické boje, ku ktorým by mohlo prispievať aj angažovanie sa susediacich krajín vrátane Eritrey,
29.

zdôrazňuje potrebu bojovať proti osobitným prekážkam, ktorým čelia ženy a dievčatá so zdravotným postihnutím a rodičia detí so zdravotným postihnutím, pokiaľ ide o rovnaký prístup k vzdelávaniu a pracovnému trhu, ako aj potrebu prispôsobiť opatrenia s cieľom zahrnúť rodový rozmer do všetkých politík, a tiež prispôsobiť ich osobitným potrebám takýchto skupín;
38.

poukazuje na dve osobitné úlohy, ktorými je nutné sa naliehavo zaoberať, a to rozvoj poľnohospodárstva s cieľom odvrátiť možnú humanitárnu krízu, ktorá by mohla zhoršiť už aj tak nestabilnú bezpečnostnú situáciu, a vypracovanie politík a programov, ktoré by riešili hlavné sociálne a zdravotné problémy spôsobené drogovou závislosťou, so zameraním najmä na ženy a ich rodiny;
35.

upozorňuje na hlavnú súčasť skladby verejných výdavkov zameranú na trvalo udržateľný rast a podčiarkuje, že kvalita a efektívnosť investícií do infraštruktúry a ľudského kapitálu – s dôrazom na služby všeobecného záujmu na základe predchádzajúceho vymedzenia potrieb ľudí a zloženia obyvateľstva, ako aj s osobitnou pozornosťou venovanou rodovej politike a demografickým zmenám – prispejú k rastu produktivity a konkurencieschopnosti európskeho hospodárstva; poukazuje na to, že tlak na sociálne a zdravotné služby vyplývajúce zo starnutia obyvateľstva možno znížiť investovaním do zdravotnej výchovy; zdôrazňuje, že verejné výdavky by sa mali reorganizovať prerozdelením rozpočtových položiek do sektorov posilňujúcich rast, efektívnejším a účinnejším využívaním verejných zdrojov a zriadením vhodnej integrovanej verejno-súkromnej siete;
44.

je presvedčený o tom, že Európsky rozvojový fond by sa mal viac zamerať na poľnohospodárstvo, a to najmä na malé poľnohospodárske podniky a na ďalšie spracovanie miestnych produktov, pretože veľká väčšina chudobnej populácie vo svete žije vo vidieckych oblastiach, ktoré sú značne závislé od poľnohospodárskej výroby; navyše sa domnieva, že by sa malo vyvíjať úsilie o zavedenie pravidiel obchodu s poľnohospodárskymi výrobkami, ktoré zaručia zásobovanie potravinami vo všetkých krajinách; je presvedčený, že rozvojovým krajinám by sa mali poskytnúť obchodné výhody, ktoré podporia posilnenie vnútroštátnej výroby; vyzýva Komisiu, aby tieto zretele zohľadnila počas rokovaní WTO, ako aj v rokovaniach o dohodách o hospodárskom partnerstve s rozvojovými krajinami;
9.

vyzýva inštitúcie EÚ, aby v rámci medziinštitucionálnej dohody prijali záväzné usmernenia týkajúce sa menovania zástupcov občianskej spoločnosti, metód organizovania konzultácií a ich financovania v súlade so všeobecnými zásadami a minimálnymi normami konzultácií so zúčastnenými stranami (2); upozorňuje, že všetky inštitúcie EÚ by mali s týmto cieľom udržiavať aktualizované registre všetkých príslušných mimovládnych organizácií bez ohľadu na to, či sú aktívne v členských štátoch a/alebo sa zameriavajú na inštitúcie EÚ;
5.

domnieva sa, že Európsky parlament by mal ísť v otázkach zverejňovania informácií, transparentnosti a otvorenosti v EÚ príkladom a že pred parlamentnými voľbami v roku 2009 by mal začať s realizáciou mimoriadneho akčného plánu, napríklad v rámci iniciatívy týkajúcej sa elektronického parlamentu (e-Parliament), ktorý zabezpečí, aby sa na jeho internetovej stránke zverejnilo viac a ľahšie prístupných informácií o: — činnostiach poslancov Európskeho parlamentu, ich účasti na práci Európskeho parlamentu a dochádzke, a to v absolútnych, relatívnych a percentuálnych hodnotách, ktoré občanom budú dostupné aj prostredníctvom vyhľadávacích kritérií (11), — činnostiach Európskeho parlamentu na plenárnych zasadnutiach, vo výboroch, v delegáciách a interných orgánoch: zdokonaliť by sa malo legislatívne observatórium (OEIL) tak, aby zahŕňalo odkazy a prepojenia na všetky relevantné dokumenty (12); na internetovej stránke Európskeho parlamentu by sa mal vysielať prenos z práce výborov a delegácií, ako je to v prípade plenárnej činnosti, ktorý by sa mal aj zaznamenávať a sprístupňovať občanom prostredníctvom vyhľadávacích kritérií; interné orgány (ako napríklad Konferencia predsedov, predsedníctvo, kvestori, pracovná skupina pre parlamentnú reformu atď.) by mali podporovať a zabezpečovať čo najvyššiu úroveň transparentnosti svojej práce pre ostatných členov a pre občanov sprístupnením všetkých svojich dokumentov, — príspevkoch vyplácaných poslancom Európskeho parlamentu a ich výdavkoch, v súlade so stanoviskom Európskeho ombudsmana, podľa ktorého by sa prístup k informáciám mal vzťahovať aj na takéto údaje (13), ako aj o všetkých vyhláseniach o finančných záujmoch všetkých poslancov, pričom tieto informácie by mali byť dostupné vo všetkých úradných jazykoch EÚ, a vyzýva členské štáty, národné parlamenty, ako aj ostatné volené orgány, aby uskutočnili rovnaké kroky a vytvorili register parlamentných činností a činností poslancov;
G.

keďže odôvodnenie 32 k smernici 2005/36/ES stanovuje, že „zavedenie profesijných preukazov na európskej úrovni profesijnými združeniami alebo organizáciami by mohlo uľahčiť mobilitu odborníkov, a to najmä urýchlením výmeny informácií medzi hostiteľským členským štátom a členským štátom pôvodu. Tento profesijný preukaz by mal umožniť sledovať profesijnú kariéru odborníkov, ktorí sa usadia v rôznych členských štátoch. Takéto preukazy by mohli obsahovať informácie o odbornej kvalifikácii odborníkov (absolvovaná univerzita alebo vzdelávacia inštitúcia, získaná kvalifikácia, odborná prax), ich právne postavenie, sankcie udelené v súvislosti s povolaním a údaje o príslušnom orgáne, plne rešpektujúc ustanovenia o ochrane údajov“,
3.

považuje za potrebné, aby iniciatívy Komisie v tomto smere, a to v úzkej spolupráci s vnútroštátnymi orgánmi dotknutých členských štátov a so sociálnymi partnermi, umožnili dôsledne preskúmať a vyriešiť problematické body, na ktoré bolo poukázané v súvislosti s výkladom smernice 2002/14/ES alebo v súvislosti so súladom transpozičných ustanovení;
8.

zdôrazňuje, že projekty financované v rámci Barcelonského procesu: Únie pre Stredozemie by mali dostávať finančnú podporu Spoločenstva, partnerských krajín a súkromného sektora; za týmto účelom žiada Radu a Komisiu, aby spresnili a posilnili úlohu a iniciatívy nástroja pre euro-stredozemské investície a partnerstvo (FEMIP), ktoré prostredníctvom svojho investičného programu uľahčuje ekonomické otvorenie sa a modernizáciu krajín Stredozemia; opätovne potvrdzuje svoju podporu vytvoreniu Euro-stredozemskej investičnej banky a koordinácii so zahraničnými investormi; zdôrazňuje význam presunu úspor emigrantov z krajín južného Stredozemia do ich krajín pôvodu a považuje to za vynikajúcu a doteraz nedostatočne využitú hybnú silu rozvoja;
39.

zdôrazňuje, že intenzívnejšia účasť v čiernomorskom regióne je potrebná na to, aby EÚ mohla pomôcť riešiť niektoré nedoriešené konflikty a posilniť spoluprácu medzi krajinami tohto regiónu; domnieva sa, že posilnená regionálna spolupráca v čiernomorskom regióne by mala byť jednou z hlavných priorít ESP a rôznych regionálnych iniciatív EÚ; očakáva ďalšiu implementáciu Čiernomorskej synergie; vyzýva na posilnenú spoluprácu s Tureckom v čiernomorskej oblasti vzhľadom na jeho strategický význam a budúcu úlohu, ktorú by mohlo zohrávať v rámci spoločnej zahraničnej a bezpečnostnej politiky, ako aj s Ruskom, pričom zdôrazňuje, že je potrebné v plnej miere zapojiť tieto krajiny do riešenia regionálnych konfliktov a podporovania mieru a stability v európskom susedstve; zastáva názor, že v tomto rámci by mohlo byť realizovaných viacero projektov spoločného záujmu;
33.

vyzýva členské štáty, aby podporovali a uskutočňovali osobitné kurzy odbornej prípravy pre ľudí s problémami duševného zdravia, ktoré by zohľadnili ich schopnosti a potenciál, aby sa uľahčila ich integrácia do pracovného života, ako aj na vypracovanie programov na reintegráciu do práce; zdôrazňuje tiež potrebu primeranej odbornej prípravy zamestnávateľov a ich zamestnancov, aby mohli riešiť osobitné potreby ľudí s problémami v oblasti duševného zdravia;
9.

domnieva sa, že pre MSP je potrebná recipročná liberalizácia obchodu, a vzhľadom na to sa domnieva, že Komisia by mala poskytnúť jasnú odpoveď na problémy s vývozom, ktorým čelia MSP z EÚ, a presne stanoviť vnútroštátne alebo európske nástroje, ktorými by EÚ mohla pomôcť MSP pri zlepšovaní ich výkonnosti na svetových trhoch;
37.

poznamenáva, že posilnenie verejného obstarávania vo fáze pred komerčným využitím zostáva jedným z mnohých spôsobov, ako môžu členské štáty prispieť k inovácii a výskumu; vyzýva preto členské štáty, aby podporovali inovácie prostredníctvom začlenenia všetkých zainteresovaných strán vrátane univerzít, výskumných inštitútov a iných orgánov zapojených do podpory ekonomického rozvoja, aby sa verejné orgány lepšie zapojili do inovačného podnikania; domnieva sa, že toto začleňovanie by malo byť súčasťou konzistentnej stratégie výskumu, inovácií a vývoja;
—

určitý počet zadržiavaných zostáva na Guantáname len preto, že neexistuje krajina, do ktorej by sa mohli bezpečne vrátiť; sú to muži, ktorí nikdy neboli a nikdy nebudú Spojenými štátmi obvinení zo žiadnych zločinov,
44.

domnieva sa, že účasť najmenej rozvinutých a iných rozvojových krajín na medzinárodnom obchode prostredníctvom internetu sa musí podporovať zvyšovaním investícií najmä do základnej infraštruktúry, t. j. do telekomunikačných sietí a prístupových zariadení; zdôrazňuje potrebu poskytovania lacnejších a kvalitnejších služieb internetového pripojenia; uvedomuje si, že liberalizácia telekomunikácií viedla k zvýšeniu investícií do infraštruktúry, zlepšeniu služieb a inováciám;
3.

apeluje na thajskú vládu, aby nevracala rohingských utečencov a uchádzačov o azyl vrátane ľudí zo zadržaných lodí do Barmy, kde by ich životy boli v ohrození alebo kde by mohli byť vystavení mučeniu;
1.

pripomína svoje vyššie uvedené uznesenie z 21. mája 2008 a najmä skutočnosť, že cieľom všetkých snáh o znižovanie emisií by malo byť prekonanie cieľa obmedziť globálne zvýšenie teploty na maximálne 2°C, pretože takéto oteplenie by už malo podstatný vplyv na našu spoločnosť a náš životný štýl a malo by za následok významné zmeny ekosystémov a vodných zdrojov; je hlboko znepokojený skutočnosťou, že podľa mnohých najnovších vedeckých správ sa klíma mení rýchlejšie a dôsledky zmeny budú ešte nepriaznivejšie, ako sa predpokladalo; vyzýva preto Komisiu, aby pozorne monitorovala a analyzovala najnovšie vedecké poznatky s cieľom posúdiť najmä to, či by cieľ EÚ (2°C) stačil na zabránenie nebezpečnej zmene klímy;
41.

je presvedčený, že vzhľadom na to, že v Číne sa čoraz viac rozvíjajú inovácie, je v jej najlepšom záujme chrániť PDV; domnieva sa však, že právne predpisy vyžadujúce výhradnú registráciu inovácií v Číne by výrazne obmedzili obchodnú činnosť, zabránili by Číne mať z inovácií úžitok a znehodnotili by značku „Vyrobené v Číne“;
16.

víta návrh, aby investície do energetickej účinnosti a využívania energie z obnoviteľných zdrojov v bytovej výstavbe mali v celej EÚ nárok na podporu z Európskeho fondu regionálneho rozvoja; naliehavo vyzýva členské štáty a regióny, aby túto novú možnosť hojne využívali a primerane upravili svoje operačné programy s cieľom posilniť svoju orientáciu na trvalo udržateľný rozvoj a investovať do infraštruktúr a inovácií, ktoré nemajú negatívny vplyv na klímu; vo všeobecnosti zdôrazňuje význam investícií do energetickej infraštruktúry, čo sa prejavilo napríklad počas nedávnej plynovej krízy;
5.

pripomína, že koordinované investovanie členských štátov do piatich hlavných lisabonských cieľov – do výskumu, vzdelávania, aktívnych politík pracovného trhu, starostlivosti o deti a do stimulov na súkromné investície – musí byť kľúčovým prvkom politiky zamestnanosti a že sieť zariadení detskej starostlivosti sa považuje za jeden z predpokladov zvýšenia účasti, najmä žien, na pracovnom trhu; vyzýva členské štáty, aby tieto spoločné zásady po konzultáciách so sociálnymi partnermi presadzovali vo svojich národných reformných programoch;
18.

domnieva sa, že školy by sa mali nielen snažiť o zlepšenie schopnosti získať zamestnanie, ale mali by tiež poskytovať všetkým mladým ľuďom príležitosť na rozvoj ich plného potenciálu, a to v súlade s ich osobnými schopnosťami; zdôrazňuje význam vytvorenia študijného prostredia, v ktorom môžu mladí ľudia získať základnú demokratickú spôsobilosť, ktorá im umožní aktívnu účasť v občianskej spoločnosti;
22.

odporúča členským štátom, aby sa vyhýbali zriaďovaniu škôl typu get alebo špeciálnych tried pre deti z rodín migrantov a aby podporovali všeobecne prístupnú vzdelávaciu politiku, v rámci ktorej sa deti rozdeľujú do tried podľa úrovne vzdelania a individuálnych potrieb;
8.

upozorňuje, že opatrenia prijaté z dôvodov verejného poriadku alebo verejnej bezpečnosti by mali byť v súlade so zásadou primeranosti a mali by vychádzať výlučne zo správania konkrétneho jednotlivca; správanie jednotlivca musí predstavovať skutočnú, existujúcu a dostatočne vážnu hrozbu vo vzťahu k jednému zo základných záujmov spoločnosti; v tejto súvislosti vyzýva členské štáty, aby systematicky prehodnocovali vnútroštátnu ostražitosť na účely odmietnutia vstupu pre občanov Únie a ich rodinných príslušníkov (20); pripomína, že výnimky z dôvodu verejného poriadku nesmú slúžiť na ekonomické účely a nesmú sledovať všeobecné preventívne ciele;
39.

vyzýva členské štáty, aby sa pri realizácii práva na voľný pohyb zdržali zaťažovania občanov Únie a ich rodinných príslušníkov byrokratickými postupmi, ktoré by boli neprimerané v tom zmysle, že by neboli výslovne uvedené v smernici o voľnom pohybe, boli by v rozpore s právom Spoločenstva a bránili by vykonávaniu práva, ktoré je, bez ohľadu na výkon administratívnych postupov, ako také stanovené v Zmluve o ES; upozorňuje členské štáty, že majú povinnosť uľahčovať dokončenie administratívnych postupov, ktoré sú spojené s právom na voľný pohyb;
14.

vyzýva Radu a Komisiu, aby posúdili opatrenia na zlepšenie podnikateľského prostredia, obchodu, podmienok investovania, energetickej a dopravnej infraštruktúry, ako aj cezhraničnej spolupráce medzi EÚ a Bieloruskom, čím by sa prispelo k blahobytu a prosperite bieloruských občanov a posilnili by sa ich možnosti komunikovať s EÚ a slobodne do nej cestovať;
20.

navrhuje, aby sa do mandátu Európskej skupiny pre etiku vo vede a nových technológiách (European Group on Ethics in Science and New Technologies) začlenila úloha hodnotiť vedeckú integritu s cieľom pomôcť Komisii predchádzať prípadným možnostiam vzniku krízových situácií, konfliktu záujmov alebo dokonca podvodov, ku ktorým by mohlo dôjsť v súvislosti so zvýšenou konkurenciou medzi vedcami;
55.

vyzýva Komisiu, aby vo svojej vonkajšej činnosti venovala osobitnú pozornosť situácii detí, ktoré sú diskriminované, vrátane detí, ktoré sa dostali do konfliktu so zákonom, a detí pozbavených slobody a umiestnených v uzavretých inštitúciách; zdôrazňuje, že deti by mali mať ľahší prístup k spravodlivosti a špecializovanej pomoci a že na ich vek sa musí počas súdneho konania prihliadať prostredníctvom osobitných ochranných opatrení;
10.

uznáva kultúrne rozdiely medzi členskými štátmi, ktoré by mohli vyústiť do rozličných spôsobov zaobchádzania so škodlivým alebo urážlivým audiovizuálnym materiálom, najmä voči maloletým osobám, pričom treba brať do úvahy minimálnu harmonizáciu v oblasti ochrany maloletých zakotvenú v smernici o audiovizuálnych mediálnych službách a opatrenia prijaté v rámci programu Bezpečnejší internet plus, ktorého zámerom je podporovať bezpečné používanie internetu a nových on-line technológií, najmä pre deti, a bojovať proti nezákonnému obsahu a obsahu, ktorý si koncový používateľ neželá;